Starfmenn undirritaðra hvalaskoðunarfyrirtækja harma mjög þá ákvörðun fyrrverandi sjávarútvegsráðherra um að leyfa veiðar á langreyðum og hrefnum til ársins 2013 . Hvalaskoðun er nú orðinn einn af vinsælli afþreyingarkostum fyrir erlenda ferðamenn . Á síðasta ári fóru yfir 115.000 farþegar í hvalaskoðun á landinu og starfa um 200 manns í greininni . Hvalaskoðun er mikið aðdráttarafl fyrir erlenda ferðamenn og hefur íslenskum farþegum einnig fjölgað nokkuð síðustu ár og þá einkum skólahópum . Hvalaskoðun er atvinnuskapandi grein og góður vettvangur fyrir fræðslu og rannsóknir á lífríki hafsins og umhverfinu . Enn fremur rennur greinin styrkari stoðum undir rekstur veitingastaða og önnur þjónustufyrirtæki . Í skýrslu Samgönguráðuneytisins frá árinu 2003 er tilgreint að helstu þættir í skynsamlegri uppbyggingu ferðaþjónustu séu náttúra , menning og fagmennska . Þá segir að sjálfbær þróun sé forsenda þess að sérstaða og ímynd landsins verð efld . Frá því að fyrrverandi sjávarútvegsráðherra tók þessa afdirfarríku ákvörðun hafa lykilviðskiptavinir fyrirtækjana , þ.e. ferðaskrifstofur og ferðaskipuleggjendur , lýst áhyggjum sínum og vísað til vonbrigða og reiði sinna viðskiptavina ; viðskiptavinir sem geta skipt sköpum fyrir öflun erlends gjaldeyris . Hrefnur eru sú tegund hvala sem oftast sjást í ferðum okkar og því höfum við áhyggjur af afleiðingum veiðanna . Rannsóknir um borð í ferðum frá Reykjavík sýna þau dýr sem sjást eru ekki þkja mörg og að sömu dýrin sýna sig aftur og aftur . Frá því að atvinnuveiðar hófust árið 2006 höfum við merkt breytingar á hegðun hvalanna og þeim hefur fækkað verulega í ferðum okkar . Hrefnuveiðar eru að mestu stundaðar í Faxaflóa , á svipuðum slóðum og hvalaskoðunin fer fram , þrátt fyrir ítrekuð loforð um annað . Þessar tvær greinar geta ekki dafnað hlið við hlið og við teljum einsýnt að rekstri hvalaskoðunarfyrirtækja verði stefnt í voða ef ákvörðun f.v. sjávarútvegsráðherra verður ekki dregin til baka . Við teljum að ferðaþjónusta sé góð leið til að nýta náttúruauðlindir Íslands með sjálfbærum hætti . Hvalveiðar eru ekki sjálfbærar enda markaður fyrir afurðirnar ekki fyrir hendi . Ímynd Íslands hefur beðið hnekki og hvalveiðar munu ekki bæta þar úr . Við teljum að hvalveiðar séu mikili ógn við ferðaþjónstu á Íslandi . Einfaldasta og öflugasta leiðin til að efla ímynd Íslands er að stjórnvöld lýsi því yfir þegar í stað að hvalveiðum verði ekki leyfðar . Slík ákvörðun myndi jafnframt vera besta hugsanlega markaðssetning fyrir Ísland sem áfangastaður ferðamanna og upprunaland sjávarafurða .